open-index/open-wikipedia-markdown huggingface dataset:
Hohe Börde

**Hohe Börde** ye un municipio alemán d'o estau de Saxonia-Anhalt. Teneba una población de 18.886 habitants en 2023. 

## Referencias
Espiello (desambigación)

**Espiello** puet fer referencia a:

* un **[[espiello]]**, ye una **superficie** lisa u polida que torna una imachen por reflecto.
* **[[O Espiello]]**, **revista** trimestral en aragonés editada por l'Asociación Cultural Nogará.
* **[[Espiello (festival)|Espiello]]**, un **festival** de documental etnografico celebrau anyalment en l'Aínsa.
Espiello (festival)

**Espiello**, **Festival Internacional de Documental Etnografico de Sobrarbe**, ye un festival cinematografico especializau en documental etnografico organizau por o Servicio de Cultura d'a comarca de Sobrarbe. Se celebra anyalment mientres o mes de marzo u abril en a localidat de Boltanya. Se celebró por primera vegada en 2003.

## Seccions
As diferents seccions d'o festival tienen nombres en aragonés:

### Espiello D'arredol
Adedicada a audiovisuals feitos en a propia comarca de Sobrarbe.

### Espiello Agora x l'aragonés
En o marco d'o festival Espiello, a Dirección Cheneral de Patrimonio d'o Gubierno d'Aragón y a comarca de Sobrarbe convocan anyalment o *Premio Espiello Agora x l'aragonés* en dos categorías:
* Cheneral: dotau con nueucientos euros de premio y un trofeu a lo millor audiovisual en aragonés feito mientres l'anyo anterior.
* Escolar: dotau con una experiencia ludico-educativa valorada en 500 euros y un trofeu y atorgau a lo millor audiovisual en aragonés feito en l'anyo anterior por escolars d'Educación Infantil, Primaria, Secundaria y Educación d'adultos.

### Espiello Pirineos
Adedicada a tematica relacionada con a cordelera pirenenca. Ye present dende a primera edición.

### Espiello Anvistas
Adedicada a documentals de tematica antropolochica y social. Ye present dende a primera edición.

### Espiello Cachimalla
Tien o publico infantil y chovenil como obchectivo. Ye present dende a segunda edición.

### Espiello Falorias
Adedicada a la etnografía en o cine de ficción. Ye present dende l'anyo 2010.

### Espiello Parlaches
Adedicada a documentals iberoamericanos. A primera edición estió en 2012.

### Treballos Convidaus
Ye una sección en a que os directors pueden presentar os suyos zaguers treballos.

### Festival Convidau
Se convida a presentar-se a bel festival amigo.

### Espiello ¿Te sona?
Adedicada a la musica, conciertos u documentales musicals.

### O trago'l burro
Se fa en rematar cada edición d'o festival. Fa referencia a la exprisión *o trago'l burro* que s'emplegaba tradicionalment en Sobrarbe en rematar una faina como a esquira, la trilla u a construcción d'un tellau.

### Espiello D'antis mas
Adedicada a obras recuperadas u d'archivo y a procheccions retrospectivas.

## Atras actividaz
### Espiello baixo as estrelas

Entre os meses de chulio y agosto se celebra l'actividat conoixida como *Espiello baixo as estrelas* que baixo o lema *Espiello decontino* y en colaboración con os concellos de l'Aínsa-Sobrarbe, a Fueva, Puértolas, a Espunya, Barcabo, Chistén, Palo y Broto fa procheccions de cintas, beluna en aragonés, en diferents lugars d'a comarca.

### Espiellé
En agosto se fa dende 2012 en Broto un ciclo de cine de montanya a l'aire libre conoixiu como *Espiellé*.

## Referencias

## Vinclos externos
*  Web oficial
Brunsbüttel

**Brunsbüttel** (en baixo alemán *Bruunsbüddel*) ye una ciudat alemana d'o estau de Schleswig-Holstein. Teneba una población de 12.736 habitants en 2023.

## Referencias
Büsum

**Büsum** (en baixo alemán *Büsen*) ye un municipio alemán d'o estau de Schleswig-Holstein. Teneba una población de 5.002 habitants en 2023.

## Referencias
Arnis

**Arnis** ye una ciudat alemana d'o estau de Schleswig-Holstein. Teneba una población de 259 habitants en 2023. Ye la ciudat mas chicota d'Alemanya en termins de población y con 0,45 km² ye tamién a ciudat mas chicota en termins de superficie.

## Referencias
Glücksburg

**Glücksburg** (en danés:*Lyksborg*) ye una ciudat alemana d'o estau de Schleswig-Holstein. Teneba una población de 6.236 habitants en 2023. Ye la ciudat mas septentrional d'Alemanya.

## Referencias
Aldoba

**Aldoba** puet fer referencia a:

* una **pieza de metal** que tienen bellas puertas antigas ta trucar, se veiga **[[trucador]]**.
* cadaguna d'as lamas u **listons de fusta** que forma un tonel, se veiga **[[adoga]]**.
Simon MacCorkindale

**Simon Charles Pendered MacCorkindale**, naixiu d'Ely (Cambridgeshire, Reino Uniu) lo 12 de febrero de 1952 y muerto en Londres (Reino Uniu) lo 14 d'octubre de 2010, estió un actor, director cinematografico, guionista y productor cinematografico britanico, activo en o cine britanico dende meyaus d'os anyos 1970 dica principios d'os anyos 2010.

Entre la suya filmografía como actor, se pueden destacar as suyas interpretacions en bellas cintas como *[[Juggernaut (cinta de 1974)|Juggernaut]]* (1974, Richard Lester), *[[Death on the Nile (cinta de 1978)|Death on the Nile]]* (1978, John Guillermin), *[[The Riddle of the Sands (cinta)|The Riddle of the Sands]]* (1979, Tony Maylam), *[[Caboblanco]]* (1980, J. Lee Thompson), *[[The Sword and the Sorcerer]]* (1982, Albert Pyun), *[[Jaws 3-D]]* (1983, Joe Alves) u *[[Wing Commander (cinta)|Wing Commander]]* (1999, Chris Roberts).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Simon MacCorkindale.

## Vinclos externos
*  Simon MacCorkindale en Internet Movie Database.
*  Simon MacCorkindale en TCM Movie Database.
Rachel Weisz

**Rachel Hannah Weisz**, naixida de Westminster (Londres, Reino Uniu) lo 7 de marzo de 1970, ye una actriz y productora cinematografica britanica, activa en o cine britanico dende primerías d'os anyos 1990 y con cuantos premios recibius mientres a suya carrera profesional. Ye chirmana de l'artista Minnie Weisz.

Entre la suya filmografía como actriz, cal destacar as suyas interpretacions en bellas cintas como *[[The Mummy (cinta de 1999)|The Mummy]]* (1999, Stephen Sommers), *[[The Mummy Returns]]* (2001, Stephen Sommers), *[[Enemy at the Gates]]* (2001, Jean-Jacques Annaud), *[[About a Boy (cinta)|About a Boy]]* (2002, Paul Weitz y Chris Weitz), *[[Runaway Jury]]* (2003, Gary Fleder), *[[Constantine (cinta)|Constantine]]* (2005, Francis Lawrence), *[[The Fountain]]* (2006, Darren Aronofsky), *[[The Lovely Bones (cinta)|The Lovely Bones]]* (2009, Peter Jackson), *[[The Whistleblower]]* (2010, Larysa Kondracki), *[[The Bourne Legacy (cinta)|The Bourne Legacy]]* (2012, Tony Gilroy), *[[The Deep Blue Sea (cinta de 2011)|The Deep Blue Sea]]* (2011, Terence Davies), *[[The Favourite]]* (2018, Yorgos Lanthimos), u *[[Black Widow (cinta de 2021)|Black Widow]]* (2021, Cate Shortland).

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Rachel Weisz.

## Vinclos externos

*  Rachel Weisz en Internet Movie Database.
*  Rachel Weisz en Internet Broadway Database.
Aniello

Un **aniello** ye una choya en forma circular que es mete en o dido. Puet estar tamién a forma d'una arracada y penchar-se d'a orella u d'o naso. En a cultura occidental da nombre a un d'os didos d'a man, l'anular (o cuatreno prencipiando por o pulgar). Si tien un brilant encastau, se diz solitario.

A sobén l'aniello tien un significau dillá d'a ornamentación, como por eixemplo l'aniello de vodas, simbolo de compromís en o matrimonio. Os bispes portian un aniello adecuau a o suyo cargo, tamién o mesmo Papa portia l'"aniello d'o Pescador". Muitas historias populars y de literatura fantastica chiran arredol d'un aniello con poders machicos. En son eixemplos populars as novelas *[[O Sinyor d'os Aniellos]]* de J.R.R. Tolkien y a tetralochia de *[[L'aniello d'o nibelungo]]* de Richard Wagner. Os motivos d'ista elección pareixen estar en a suya mida (fácils de portiar y amagar) y a suya forma de cerclo.

## Referencies

## Se veiga tamién
Sortilla

**Sortilla** puet fer referencia a:

* una sortilla, un **aniello pa zarrar** una cleta u puerta.
* una sortilla, una **choya** con forma d'aniello.
Sortilla (aniello)

Una **sortilla** ye un aniello liso (d'o latín *sortícula*, diminutivo de ‘sors’, suerte, destín). Siempre ha teniu caracter simbolico por o feito de no tener prencipio ni fin.

Os primers intercambios de sortillas entre casaus prencipioron en a Val d'o Nilo como simbolo de permanencia d'o matrimonio.

## Referencias

## Vinclos externos
*  A sortilla en Folclore Norte
León XIV

**León XIV**, naixiu con o nombre real de **Robert Francis Prevost** lo 14 de setiembre de 1955 de Chicago (Illinois, Estaus Unius), ye lo 267eno Papa d'a Ilesia Catolica, esleyiu en o conclave l'8 de mayo de 2025. 

Naixiu d'Estaus Unius poseye nacionalidat estausunidense, encara que en haber estau destinau muitas anyadas en Perú se nacionalizó tamién como ciudadano d'ixe país en l'anyo 2015. Se tracta asinas d'o primer Papa de nacionalidat estausunidense, d'o primer Papa de nacionalidat peruana y d'o segundo Papa orichinario d'America dimpués d'o Papa Francisco, a qui succedió en o cargo; tamién ye lo primer Papa licenciau en Matematicas, por a Universidat Villanova.

Fue esleyiu en a cuatrena votación, en o segundo día de votacions,a suya elección como Papa implica la suya conversión en chefe d'estau d'a Ciudat d'o Vaticano. 

## Obra publicada
Antes d'estar triau como Papa, Robert Prevost contribuyió en revistas y libros.

* *Probability and theistic explanation*. Oxford university press, 1990. 

## Referencias

## Vinclos externos
Engafador

Un **engafador** u **agafador** (u si ye muller **agafadora**), tamién dito **apanyacuezos** u **cuenquero** (u si ye muller **cuenquera**), yera una persona que a traviés de gafas apanyaba obchectos crebaus, muitas vegadas recipients y mas que mas os feitos de loza u archila

O engafador que treballaba con recipients d'arambre tamién se deciba **arambrador** (u si ye muller **arambradora **).

## Notas


## Referencias

## Vinclos externos
*  Lañador. Instituto Andaluz del Patrimonio Histórico
Gafa

:*Se veiga [[lunetas|gafas]], en plural, pa os lentes.*

Una **gafa** ye una pieza de fierro u unatro metal emplegada pa unir y apanyar obchectos.

L'oficio de reparar obchectos como recipients con gafas se deciba engafador.

## Se veiga tamién
* Grapa

## Referencias
Josh O'Connor

**Josh O'Connor**, naixiu de Southampton (Hampshire, Reino Uniu) lo 20 de mayo de 1990, ye un actor britanico, activo en o cine britanico dende primerías d'os anyos 2010 y con cuantos premios recibius mientres a suya carrera cinematografica. Ye nieto d'o escultor John Bunting y sobrino d'a periodista y escritora Madeleine Bunting.

Entre la suya filmografía como actor, cal destacar as suyas interpretacions en bellas cintas como *[[God's Own Country (cinta de 2017)|God's Own Country]]* (2017, Francis Lee), *[[Emma (cinta de 2020)|Emma]]* (2020, Autumn de Wilde), *[[La chimera]]* (2023, Alice Rohrwacher) u *[[Challengers (cinta)|Challengers]]* (2024, Luca Guadagnino). Tamién ha partecipau en cuantas series de televisión, como *[[Doctor Who]]*, *[[The Durrells]]* u *[[The Crown (serie de televisión)|The Crown]]*.

## Premios
Entre los muitos premios recibius por Josh O'Connor cal destacar que ha estau nominau en 2018 a lo BAFTA a la Millor Estrela Emerchent por a suya interpretación en *[[God's Own Country (cinta de 2017)|God's Own Country]]*, una cinta dirichida por Francis Lee, en a 71<sup>ena</sup> edición d'os Premios BAFTA.

En l'anyo 2021 recibió un Premio Globo d'Oro a lo Millor Actor en Serie de Televisión Dramatica por o suyo papel en s serie de televisión *[[The Crown (serie de televisión)|The Crown]]*, en a 78<sup>ena</sup> edición d'os Premios Globos d'Oro.

En 2023 recibió una atra nominación, en iste caso a lo Premio d'o Cine Europeu a lo Millor Actor por a suya actuación en a cinta *[[La chimera]]* (dirichida por Alice Rohrwacher) en a 36<sup>ena</sup> edición d'os Premios d'o Cine Europeu. Por ista mesma actuación en a dita cinta recibió tamién una nominación a los Premios David de Donatello en a categoría de Millor Actor en 2024 en a 69<sup>ena</sup> edición de ditos premios.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Josh O'Connor.

## Vinclos externos

*  Josh O'Connor en Instagram.
*  Josh O'Connor en Internet Movie Database.
*  Josh O'Connor en Rotten Tomatoes.
Il dito nella piaga

***Il dito nella piaga*** (títol orichinal en italiano, en aragonés ***O dido en a ferida***, enguerada en Aragón con o títol en castellano de ***El dedo en la llaga***, en aragonés ***O dido en a plagadura***) ye una cinta de cine belico de cine italiano estrenada l'anyo 1969, dirichida por Tonino Ricci seguntes un guión orichinal d'él mesmo y de Piero Regnoli, con una banda sonora orichinal de Riz Ortolani, una dirección de fotografía de Sandro Mancori y una producción cinematografica de Tonino Ricci ta la productora cinematografica *[[Cine Azimut]]*. Fan parte de l'elenco d'actors d'a cinta, entre d'atros, George Hilton, Klaus Kinski, Ray Saunders, Betsy Bell, Ugo Adinolfi, Piero Mazzinghi, Enrico Pagano, Roberto Pagano, Giorgio De Giorgi y Angelo Susani.

En 1944 dos soldaus de l'exercito estausunidense son condenaus en chudicio a muerte por bels delictos y han d'estar fusilaus a lo día siguient. O pelotón de fusilamiento ye a lo cudiau d'un oficial que acaba de plegar de l'academia militar de West Point y que cuan marcha enta lo lugar a on s'ha d'efectuar o fusilamiento trafuca lo camín. Como consecuencia, lo cambión que los transporta ye obchecto d'una emboscada d'os alemans, resultando toz muertos menos os dos condenaus y l'oficial entrant. Encara que sin ganas, toz tres se veyen obligaus a colaborar ta sobrevivir en bel meyo d'una rota d'abance de l'exercito alemán dica que plegan en un lugarón italiano a on os suyos habitants creyen que ya han plegau as tropas regulars y que ya han estau liberaus d'os alemans. Pero en realidat bien luego plegará un ataque alemán, chusto en o momento en que los tres militars estausunidenses ya s'han implicu, por diversos motivos, con os habitants d'o lugar.

*Il dito nella piaga* s'ambienta en Italia en 1944 mientres a Segunda Guerra Mundial y las suyas escenas se filmoron en Montecarlo (provincia de Lucca) en Italia, amás d'en os *[[Tirrenia Studios]]* situaus en a fracción cheografica de Tirrenia en Pisa (provincia de Pisa).

## Elenco

## Se veiga tamién
* Cine en 1969.
* Cintas de 1969.

## Referencias

## Vinclos externos
*  ''Il dito nella piaga'' en Internet Movie Database.
*  ''Il dito nella piaga'' en FilmAffinity.
*  ''Il dito nella piaga'' en Box Office Mojo.
Gregg Binkley

**Gregg Binkley**, naixiu de Topeka (Kansas) o 20 de marzo de 1963, ye un actor estausunidense, activo en o cine estausunidense dende finals d'os anyos 1980. Ha treballau mas que mas en series de televisión y telefilms.

Entre la suya filmografía, se pueden mencionar as suyas interpretacions en bellas cintas como *[[Galaxy Quest]]* (1999, Dean Parisot), *[[The Man Who Wasn't There (cinta de 2001)|The Man Who Wasn't There]]* (2001, Joel Coen), *[[State of Play (cinta)|State of Play]]* (2009, Kevin Macdonald), u *[[Café Society (cinta de 2016)|Café Society]]* (2016, Woody Allen)

## Filmografía
### Cintas

### Series de televisión

## Referencias

## Vinclos externos
*  Gregg Binkley en Internet Movie Database.
Después de los nueve meses

***Después de los nueve meses*** (títol orichinal en castellano, en aragonés ***Dimpués d'os nueu meses***) ye una cinta de cine espanyol de cine de comedia estrenada l'anyo 1970, dirichida por Mariano Ozores seguntes un guión orichinal d'él mesmo, con una banda sonora orichinal d'Adolfo Waitzman, una dirección de fotografía de Vicente Minaya, una producción cinematografica d'Arturo González ta la suya productora cinematografica *[[Arturo González Producciones Cinematográficas]]* y un elenco d'actors d'o cual en fan parte, entre d'atros, Concha Velasco, Juan Luis Galiardo, Teresa Gimpera, Julia Martínez, Manolo Gómez Bur, Antonio Ozores, Patty Shepard, Juanjo Menéndez, María Luisa Ponte, José Luis Coll, José Orjas, Mariano Ozores Francés, Luis Barbero, Pilar Gómez Ferrer y Rafael Arcos.

A cinta contina con a trama argumental de *[[Crónica de nueve meses]]* (1967, Mariano Ozores). Dita cinta remataba con o naiximiento de cuatre fillos de cuatre familias diferents dimpués se seguir o tiempo d'o suyo embarazo y en ista segunda cinta se prencipia la trama con o naiximiento d'os fillos d'ixas cuatre familias exactament en o mesmo día, encara que la composición d'as familis no ye la mesma que en a cinta anterior. Cada familia tien as suyaspropias peculiaridaz y cadaguna afronta la naixencia d'os suyos fillos respectivos de forma lucherament diferent. Una d'as familias ya yera una familia nombrosa y amás acaban de tener dos melguizas porque encara que fan servir cuantos metodos anticonceptivos os que emplegan no son masiau eficients; a segunda familia no ye exactament una familia en estar o nino fillo d'una muller soltera y d'un hombre que aparenta estar casau ta no casar-se con a mai (encara quen realidat ye soltero); un tercer matrimonio destaca en haber teniu o suyo primer fillo y por a preocupación d'os pais por o nino; y un cuarto matrimonio a on lo pai, que treballa en publicidat, ye mas preocupau por o suyo treballo y por as consecuencias que lo fillo puet comportar ta iste que por a propia salut d'o nino.

*Después de los nueve meses* s'ambienta en a suya epoca actual (1970) en a ciudat de Madrit y las suyas escenas se filmoron en ixa mesma capital-

## Elenco

## Se veiga tamién
* Cine en 1970.
* Cintas de 1970.

## Referencias

## Vinclos externos
*  ''Después de los nueve meses'' en Internet Movie Database.
*  ''Después de los nueve meses'' en FilmAffinity.
Días de feria

***Días de feria*** (títol orichinal, estrenada en Aragón con ixe mesmo títol) ye una cinta de cine de comedia de cine espanyol estrenada l'anyo 1960, dirichida por Rafael J. Salvia seguntes un guión orichinal d'él mesmo y de Miguel Martín, con una banda sonora orichinal de José García Bernal, una dirección de fotografía d'Antonio Macasoli, una producción cinematografica de Jordi Tusell ta la productora cinematografica *[[Estela Films, S.A.]]* y un elenco d'o cual en fan parte Pepe Isbert, Pilar Cansino, Javier García, Gisia Paradís, José Luis López Vázquez, Irene Daina, Enrique Ávila, Pedro Beltrán, Luis Sánchez Polack, Joaquín Portillo, Josefina Serratosa, Antonio Martínez, Carmen Porcel, Jesús Puente, Nora Samsó, Ángel Álvarez, Pablo Sanz, Manuel Insúa, Manuel Arbó, Lola García, Santiago Ontañón, Goyo Lebrero, Juan Bienvenida, Tony Leblanc, Juan Cazalilla, Rafael Hernández, Carlos Lucas, Antonio Padilla, Luis Rivera y Pedro Sempson, entre d'atros actors.

En a Casa de Campo de Madrit s'ha de celebrar un festival de musica folk a on han d'actuar grupos folkloricos de todas as rechions espanyolas. Entre los grupos seleccionaus se troba un grupo d'un pueblo de La Mancha, grupo que diriche *don Damián*. Un d'os miembros d'o grupo ye *Germán*, que creye estar o novio de *Rosa*, la nieta de *Damián* que vive en Madrit, a on ha estudiau Periodismo. Tanimientres, *Germán* ye bien timido y amuestra muito intrés por o vacumen, en haber inventau un tonico que fa que las vacas den muita mas leit. Encara que *Damián* los deixa solos, *Germán* se pierde de *Rosa* y en a feria veye una magnifica vaca, cudiada por una mesacha gallega, *Maruxa*. Tamién conoix a *Antón*, un asturiano que tamién ye en a feria con a suya vaca ta partecipar en o mesmo concurso que *Maruxa*, un concurso ta veyer qué vaca da mas leit. Poquet a poquet l'arturiano y la gallega fan liga. Tanimientres, bien luego *Germán* conoix que *Rosa* tien novio en Madrit, pero cuan marcha con *Damián* ta presentar-lo, lo suyo novio ye con a mai y fan chufla y espernen a *Damián* y a la mesma *Rosa*, que marcha sabendo que ya no tien novio. Tamién se troba en a feria un periodista, *Figueroa*, que aproveita la suya condición ta presentar feitos falsos sobre la suya persona (por eixemplo se fa padar por un famoso torero) ta fer liga con as turistas foranas.

A cinta s'ambienta en a suya epoca actual (1960) en a ciudat de Madrit y las suyas escenas se filmoron en ixa mesma capital.

## Elenco

## Se veiga tamién
* Cine en 1960.
* Cintas de 1960.

## Referencias

## Vinclos externos
*  ''Días de feria'' en Internet Movie Database.
*  ''Días de feria'' en FilmAffinity.
Fregador

**Fregador** puet fer referencia a:

* adchectivo aplicau a una **persona que frega** (si ye muller **fregadera**).
* un **obchecto** pa fregar os platos, tamién dito **[[estropallo]]**.
* un **electrodomestico** pa fregar os platos, tamién dito **[[fregavaixilla]]**.

## Se veiga tamién
* Fregadera

## Referencias
Lavadera

:*No entivocar-se con a [[lavadora]] u electrodomestico moderno pa lavar a ropa.*

A **lavadera** ye ferramienta disenyada pa lavar ropa a man. As lavaderas tradicionals se construyiban por un regular con una tabla de fusta con una serie de relieus u corrucamientos en a suya superficie pa esfregar a ropa ensabonada. Atros modelos teneban de un marco de fusta rectangular en o que se montaban istos relieus que bien podeban estar tamién de fusta u d'atro material como metal u vidre. En os lavaderos, edificios publicos a on s'acudiba a limpiar a ropa, i heba tamién lavaderas, losas feitas de piedra, que podeban estar corrucadas u lisas.

Encara que o desarrollo d'as lavadoras ha convertiu as lavaderas en un obchecto arcaico en os países desarrollaus, encara contina estando un utensilio amplament emplegau pa limpiar a ropa en zonas rurals sin electrificación ni augua corrient de cuantas zonas d'o mundo. Asinas mesmo, o personal militar a sobén emplega lavaderas pa lavar a ropa cuan no existen instalacions de lavandería locals.

## Notas


## Referencias
Roda (desambigación)

**Roda** puet estar:

* Una roda, una maquina.

## Toponimia
* La Roda, municipio d'a provincia d'Albacet.
* La Roda de Andalucía, municipio d'a provincia de Sevilla.
* Roda de Berà, municipio d'a provincia de Tarragona.
* Roda de Eresma, municipio d'a provincia de Segovia. 
* Roda d'Isabana, lugar d'o municipio d'Isabana en a provincia de Uesca.
* Roda de Ter, municipio d'a provincia de Barcelona. 

### Atros
* Les Masies de Roda, municipio d'a provincia de Barcelona.
* Mont Roda, mont y vértiz cheodesico d'a provincia de Uesca.
* Mont de Roda, lugar d'o municipio d'Isabana en a provincia de Uesca.
* Muro de Roda, lugar d'o municipio d'a Fueva en a provincia de Uesca.
* La Poblla de Roda, lugar d'o municipio d'Isabana en a provincia de Uesca.

## Se veiga tamién
* Muro de Roda (desambigación)
* Rueda (desambigación).
Sky Riders

***Sky Riders*** (títol orichinal en anglés, en aragonés ***Chinetes d'o cielo***, enguerada en Aragón con o títol en castellano d***''El asalto de los hombres pájaro***, en aragonés ***L'asalto d'os hombres paixaro***) ye una cinta de cine d'aventuras d'acción coproducida por o cine estausunidense y lo cine griego, estrenada en 1976, dirichida por Douglas Hickox seguntes un guión orichinal de Jack DeWitt, Stanley Mann y Garry Michael White, con una banda sonora orichinal de Lalo Schifrin, una dirección de fotografía de Jim Freeman, Greg MacGillivray y Ousama Rawi, una producción cinematografica de Terry Morse Jr. y Sandy Howard ta la productora cinematografica *[[Sandy Howard Productions]]* y que conta con un elenco d'o cual en fan parte, entre d'atros actors, James Coburn, Susannah York, Robert Culp, Charles Aznavour, Harry Andrews, John Beck, Zouzou, Kenneth Griffith, Werner Pochath, Anthony Antypas, Telis Zotos, Nikos Tsachiridis, Ernie F. Orsatti, Barbara Trentham y Henry Brown.

*Jonas Bracken* ye un empresario estausunidense que vive en Grecia. Bel día secuestran a su muller *Ellen* y a su fillo. Los autors d'o secuestro son un grupo clamau *Exercito Revolucionario Activista Mundial* y cuan se publica la noticia d'o secuestro amaneixe *Jim McCabe*, que ye l'ex mariu d*'Ellen* y l'autentico pai d'o suyo fillo. Se tracta d'un antigo contrabandista que decide colaborar ta trobar a los secuestradors. L'inspector *Nikolidis*, d'a Policía griega, ye a lo cudiau d'o caso y cuan fan servir as sinyals de radio d'os secuestradors ta trobar o suyo orichen, descubren que ye una trampa cuan esclata una bomba que mata a cuantos policías, incluyindo-ie a lo sobrino de *Nikolidis*. Os secuestradors demanan una important cantidat de diners como rescate, pero no quieren l'efectivo, so que demanan que con ixos diners se merquen armas ta lo suyo grupo. *McCabe* veye una imachen en una fotografía ninviada por os secuestradors ta acreditar que los rehens son vivos y fa servir os suyos contactos ta descubrir que se troban en un monesterio situau dencima d'un cinglo. Ta liberar-los, *McCabe* contracta a un grupo d'esportistas d'ala delta ta que puedan dentrar sin ser vistos en o monesterio.

A cinta s'ambienta en a suya epoca actual (1976) en a periferia de Tesalia y las suyas escenas se filmoron en Atenas y Pallini (periferia d'Atica) en Grecia.

## Elenco

## Se veiga tamién
* Cine en 1976.
* Cintas de 1976.

## Referencias

## Vinclos externos
*  ''Sky Riders'' en Internet Movie Database.
*  ''Sky Riders'' en Box Office Mojo.
*  ''Sky Riders'' en Rotten Tomatoes.
Vaixilla

:*Pa o molde pa fer queso, tamién dito vaixiella, se veiga [[formachera]]*

A **vaixilla**, **vasinya** u **vaixina** (d'o latín *vascĕlla*), tamién en plural **vaixiellos** ye o conchunto d'utensilios que s'emplegan pa o servicio d'a mesa, ye decir, tresladar, servir y permitir minchar a birolla.

## Notas


## Referencias

## Se veiga tamién
* Fregavaixilla
Zucrera

Una **zucrera** ye una fabrica que procesa o zucre de canya ta producir zucre.

## Industria zucrera en Aragón
A industria zucrera estió un sector prou important en a economía aragonesa, contando-se a meyaus d'o sieglo XX dica 17 zucreras. Entre as mas importants estioron as zucreras de Zaragoza, Monzón, La Puebla d'Íxar, Epila u Alagón, deixando en bels casos un patrimonio industrial historico en istas localidaz.

D'a importancia d'as zucreras en Aragón da fe a toponimia que s'ha conservau en barrios como os de *[[Fabrica Azucarera]]* en Epila y *[[Azucarera (Terrer)|Azucarera]]* en Terrer y edificios como o *[[Campo Municipal de Fútbol de La Azucarera|campo de la Azucarera]]* en o Rabal de Zaragoza.

### Lista de zucreras
* *Zucrera Agricola d'o Pilar* (Zaragoza)
* *Zucrera d'Aragón* (Zaragoza)
* *Zucrera d'o Baixo Aragón* (La Puebla d'Íxar)
* *Zucrera d'Ebro* (Luceni)
* *Zucrera d'o Galligo* (Zaragoza)
* *Zucrera Iberica* (Casetas)
* *Zucrera Labradora* (Calatayú)
* *Zucrera de Nuestra Sinyora d'as Mercedes* (Alagón)
* *Zucrera de Nuestra Sinyora d'o Pilar* (Gallur)
* *Zucrera d'o Rabal* (Zaragoza)
* *Zucrera Río Cinca* (Monzón)
* *Zucrera de Terrer* (Terrer)
* *Zucrera d'o Xalón* (Epila)
* *Zucrera d'o Xiloca* (Santa Olalia)

## Referencias

## Se veiga tamién
* Zucrero
Tengo 17 años

***Tengo 17 años*** (títol orichinal en castellano, en aragonés ***Tiengo 17 anyadas***, estrenada en Aragón on o suyo títol orichinal) ye una cinta de cine de comedia musical de cine espanyol estrenada em 1964, dirichida por José María Forqué seguntes un guión orichinal de Jaime de Armiñán, Enrique Llovet y lo mesmo José María Forqué, con una banda sonora orichinal d'Adolfo Waitzman, una dirección de fotografía de Mario Pacheco y una producción cinematografica ta las productoras *[[Procusa]]* y *[[Época Films S.A.]]*. Fan parte de l'elenco d'actors d'a cinta, entre d'atros, Rocío Dúrcal, Pedro Osinaga, Roberto Font, Luis Peña, Luz Márquez, Luis Morris, Ricardo Ferrante, José Morales, Emilio Gutiérrez Caba, Rafael Guerrero, Mario Morales, Josefina Serratosa, Amparo Baró, Beatriz Peña, Ricardo Palacios, Agustín González, Ángel Ter, Elisa Méndez, Venancio Muro, Félix Dafauce y Diego Hurtado.

A trama argumental d'a cinta ye una adaptación bien libre y fusionada de *[[Blancanieu]]* y *[[Caperucheta Roya]]*. *Rocío* ye una mesacha popiella de mai que creye que en a suya cada ya no la quieren, y mas que mas a suya madrastra. Ye filla d'una familia on biena posición social y decide financiar una obra teatral d'os suyos amigos con una choya d'oro que roba en casa. En tener sentimiento de culpa por ixe robo, decide marchar de casa. En a suya fuyida, dentra en una casa a on i vive una familia formada por l'avuelo, lo pai y cinco fillos, que treballan toz en l'alfarería. Encara que en principio en son reticents, deciden acullir-la en a casa, sin saber encara que la presencia d'a mesacha lis cambiará la suya vida.

A cinta s'ambienta en a ciudat de Madrit en a suya epoca actual (1964) y las suyas escenas se filmoron en Alcalá de Henares y Cabanillas de la Sierra (Comunidat de Madrit), amás d'en os *[[Sevilla Films]]* en Madrit

## Elenco

## Se veiga tamién
* Cine en 1964.
* Cintas de 1964.

## Referencias

## Vinclos externos
*  ''Tengo 17 años'' en Internet Movie Database.
*  ''Tengo 17 años'' en FilmAffinity.
Vodant

Un **vodant** ye un d'os asistents masculins d'o novio en de voda y qui realiza o primer discurso en a cerimonia. Por un regular, o novio selecciona a amigos cercanos y parients pa que faigan de vodants, y se considera una honor estar trigau.

## Se veiga tamién
* Padrino

## Referencias
Cosino

:*Iste articlo ye sobre una función matematica. Pa o fillo d'una tía u tío d'una persona se veiga [[primo]].*

En matematicas, o **cosino** ye una función par y contina con periodo 2 \pi ; amás una función trascendent. O suyo nombre s'abrevia como **cos**.

En trigonometría, o **cosino** d'un anglo \alpha d'un trianglo rectanglo se define como a razón entre o cateto adchacent a dito anglo y a hipotenusa:

:\cos\alpha = \frac{b}{c}= \frac{AC}{AB}

Ista razón no pende pas d'a grandaria d'o trianglo rectanglo trigau sino que ye una función pendient de l'anglo \alpha.

Si B perteneixe a la circumferencia de radio un con centro O=A se tien:

: \cos\alpha =b=AC

Ya que c=AB=1.

Ista construcción permite representar a valor d'o cosino pa anglos no agudos y funciona exactament igual pa os vectors, representando un vector \vec{AB} por meyo d'a suya descomposición en os vectors ortonormals \vec{AC} y \vec{CB}.

## Se veiga tamién
* Sinusoide
* Función
* Función par
* Trigonometría
* Funcions trigonometricas

## Referencias
Day of the Evil Gun

***Day of the Evil Gun*** (títol orichinal en anglés, en aragonés ***O día de l'arma malvada***, estrenada en Aragón con o títol en castellano de ***Las pistolas del infierno***, en aragonés ***As pistolas de l'infierno***) ye una cinta de cine estausunidense de cine de western estrenada en 1968, dirichida por Jerry Thorpe, con una banda sonora orichinal de Jeff Alexander, una dirección de fotografía de W. Wallace Kelley, una producción cinematografica d'o mesmo Jerry Thorpe ta la productora cinematografica *[[Metro-Goldwyn-Mayer]]* y un elenco d'o cual en fan parte Glenn Ford, Arthur Kennedy, Dean Jagger, John Anderson, Paul Fix, Nico Minardos, Harry Dean Stanton, Pilar Pellicer, Parley Baer, Royal Dano, Ross Elliott, Barbara Babcock y James Griffith, entre d'atros actors.

*Lorn Warfield* heba marchau d'o lugar a on i viviba en haber matau a un hombre, y i torna muitos anyos dimpués, querende deixar entazaga lo suyo pasau de pistolero. Descubre que su muller, *Angie Warfield*, y sus dos fillas han estau secuestradas fa bellas semanas por os apaches y decide marchar en a suya busca, acompanyau por un vecino, *Owen Forbes*, qui bien luego descubre que ye enamorau d'a suya muller y se siente culpable en no haber posiu evitar o suyo rapto. En a suya busca troban en primeras a un comerciant que se fa pasar por loco ta que los indios no lo maten y que lis da bella información, pero bien luego los capturan os apaches, que los deixan estaquiaus a lo sol ta que mueran. *DeLeon*, un bandiu mexicao que tien tractos con os indios, los troba, y *Warfield* consigue convencer-lo de que tien diners amagaus y los li dará a cambio de que los leve dica lo campamento apache. Taniientres, bien luego se veye obligau a matar-lo si que lis haiga dito a on se i troba dito campamento. Finalment, cuan son mercando birolla, *Forbes* descubre la ubicación d'os apaches y marchan de camín, en trescruzando un lugarón habitau por mormons. Pero cuan i plegan, troban que los mormons ya no i son y sindembargo ye un chicot grupo de soldaus de Caballería. *Warfield* descubre que no son soldaus reals, porque han matau a lo suyo capitán y son prebando de vender armas a los indios  cambio d'uns diners que istos heban conseguiu cuan matoron a qui tranportaba las mesadas d'a tropa. Pero los apaches deciden apoderar-se d'as armas sin pagar y los atacan.

A cinta s'ambienta en bel puesto ineterminau de l'ueste d'os Estaus Unius en bel momento tamién indeterminau d'a segunda metat d'o sieglo XIX y las suyas escenas se filmoron en Torreón (Coahuila), en Mazatlán (Sinaloa) y en o estau de Durango en Mexico, amás d'en os *[[Metro-Goldwyn-Mayer Studios]]* en Culver City en California.

## Elenco

## Se veiga tamién
* Cine en 1968.
* Cintas de 1968.

## Referencias

## Vinclos externos
*  ''Day of the Evil Gun'' en Internet Movie Database.
*  ''Day of the Evil Gun'' en TCM Movie.
*  ''Day of the Evil Gun'' en l**[[American Film Institute Catalog]]'' de l**American Film Institute*.
*  [https://www.rottentomatoes.com/m/day_of_the_evil_gun *Day of the Evil Gun''] en Rotten Tomatoes.
Alia Bhatt

**Alia Bhatt** (*आलिया भट्ट* en hindi), naixida de Bombai (Maharashtra) lo 15 de marzo de 1993, ye una actriz india, activa en o cine indio (*[[Bollywood]]*) desde principios d'os anyos 2010, y con cuantos premios recibius mientres a suya vida cinematografica. 

Ye filla d'o director Mahesh Bhatt y de l'actriz Soni Razdan.

## Referencias

## Vinclos externos

*  Alia Bhatt en Internet Movie Database.
Academia d'a Luenga Asturiana

L**'Academia d'a Luenga Asturiana** (*Academia de la Llingua Asturiana* en asturiano) o **ALLA** ye un organismo publico d'o Gubierno d'Asturias fundau en 1980 cual fin ye o estudio, a promozión y a defensa de l'asturiano.

## Istoria
O establimiento d'una «academia asturiana de las buenas letras» surte ya en o sieglo XVIII por parte de l'ilustrau xixónés Gaspar Melchor de Xovellanos. Ista propuesta ye recuperada en 1878 por o filosofo Gumersindo Laverde, qui elabora un informe en o cual adapta as prenzipals ideas de Jovellanos. Atras feguras d'a epoca, como l'a la postre rector d'a universidat d'Oviedo, Fermín Canella, apoyoron ista propuesta.

O 10 de febrero de 1919 se creó en Xixón a *Real Academia Asturiana de les Artes y les Lletres*. En 1945, entre a primera etapa d'o rechimen franquista, a Comisión Chestora d'a Deputazión alcordó a creyazión d'una instituzión academica, l'Instituto d'Estudios Asturianos, espresamén dedicada a la investigazión y a lo estudio, a la edizión de publicazions, a la enseñanza y a la divulgazión d'a cultura asturiana, asinas como o suyo control.

## Dende a suya fundazión
Con a vuelta d'a democrazia a Espanya se dioron mobilizazions y campanyas por a normalizazión de l'asturiano. Finalmén, l'ente preautonomico, o Consello Rechional, apreba a creyazión d'unatra academia, l'Academia d'a luenga asturiana, que se fundaría o 15 d'aviento de 1980. As suyas fins son, como replegan os estatutos aprebaus o 6 d'abril de 1981, a investigazión y normalizazión gramatical de l'asturiano y d'as suyas diferens variedaz, inventariar o suyo lexico, promover a suya difusión, regularizar a suya ensenyanza, fomentar o suyo uso como meyo d'esprisión d'os asturians, promover concursos literarios, realizar estudios lingüisticos y veilar por os dreitos lingüisticos d'os asturians.

## Presidens de l'academia
* Xosé Lluis García Arias
* Ana Cano
* Xosé Antón González Riaño

## Vinclos externos

* Pachina oficial

## Referencias
Imperio Antigo d'Echipto

L**'Imperio Antigo d'Echipto** ye lo periodo d'a historia de l'antigo Echipto comprendiu entre os anyo 2686 y 2181 aC. Este periodo ye integrau per las dinastías III - IV - V - VI.​ Succede a lo Periodo arcaico y ye succediu por lo Imperio Meyo.

L'Imperio Antigo consolidó lo sistema politico, cultural y relichioso surtiu mientres lo periodo predinastico, con l'aparición d'una monarquía que los suyos rasgos mas notables son la divinización absoluta d'o faraón y un poder politico fuertement centralizau.

Esta epoca ye marcada per la influencia d'o faraón Zoser, qui treslada la capital a Menfis y extiende l'Imperio echipcio dende Nubia en o sud, a lo Sinaí en o este. Encara que mas conoixiu que Zoser estió lo suyo visir Imhotep, lo arquitecto disenyador d'a piramide escalonada de Saqqara, sumo sacerdote de Ptah y divinizau posteriorment per la Dinastía ptolemaica. Tamién las grans piramides de Guiza, erichidas per los faraons Keops, Kefrén y Micerino se datan en este periodo.

Dimpués d'un largo reinau d'o faraón Pepy II, qui morió con 94 anyos, y debant d'a debilidat d'o poder reyal, los nomarcas (gubernadors d'os nomos) se fan fuertes, y convierten los suyos cargos en hereditarios. Alavez Echipto pasó a un periodo historico en o cual se descentralizó fuertement lo sistema politico, estando denominau per los historiadores primer periodo intermedio (2190-2050 a. de C.).

## Vinclos externos
Bat*21

***Bat*21*** (títol orichinal, estrenada en Aragón co o títol de ***Bat 21***) ye una cinta de cine estausunidense de cine de drama belico estranada en 1988, dirichida por Peter Markle seguntes un guión adaptau por William C. Anderson y George Gordon (basau en o libro *BAT-21: Based on the true story of Lieutenant Colonel Iceal E. Hambleton, USAF*, escrito por William C. Anderson, escritor y antigo militar de l'exercito estausunidense), con una banda sonora orichinal de Christopher Young, una dirección de fotografía de Mark Irwin y una producción cinematografica de David Fisher, Gary A. Neill, Michael Balson y Jerry Reed ta las productoras *[[Vision PDG]]*, *[[Eagle Films]]* y *[[Bat 21 Limited L.P.]]*. Conta con un elenco d'o cual en fan parte, entre d'atros, os actors Gene Hackman, Danny Glover, Jerry Reed, David Marshall Grant, Clayton Rohner, Erich Anderson, Joe Dorsey, Michael Ng, Theodore Chan Woei-Shyong, Don Ruffin, Scott A. Howell, Michael Raden, Timothy Fitzgerald, Stuart Hagen y Jeff Baxter.

*[[Iceal Hambleton]]* ye un tenient coronel d'a *[[United States Air Force]]* que vuela en un *[[Douglas B-66 Destroyer]]*, un avión de guerra electronica, con l'indicativo *Bat*21*, y con l'obchectivo de fer os preparativos ta un gran bombardeyo de territorio enemigo mientres a Guerra de Vietnam. Tanimientres, lanzan contra l'avión cuantos misils antiaerios *[[S-75 Dvina]]* de fabricación sovietica y l'avión caye, estando *Hambreton* o solo supervivient. Cuan caye con o suyo paracayidas contacta con o *capitán Bartholomew "Birddog" Clark* que pilota un *[[Cessna O-2 Skymaster]]* en ua misión d'observación amán, y que se converte en o suyo enlaz ta las labors de rescate. Os soldaus de Vietnam d'o Norte fan una exhaustiva busca de *Hambleton*, en sabendo las suyas amplas conoixebcias sobre guerra electronica, pero a traviés d'o suyo contacto con *Clark* consigue preparar una ruta de fuyida, encara que cuan preban de rescatar-lo, dos helicopteros estausunidenses son derribaus, Finalment, *Clark* decide pilotar él mesmo un helicoptero *[[Bell UH-1 Iroquois]]* y marcha en a suya busca, pero tamién ye derribau y él mesmo queda feriu, marchando toz dos enta un río amanau a on asperan que los recullan con un *[[Patrol Craft Fast]]* d'a *[[United States Navy]]*.

*Bat*21* s'ambienta en 1975 en Vietnam en os zaguers tiempos d'a Guerra de Vietnam y las suyas escenas se filmoron en o estau de Sabah en a isla de Borneo y rechión de Malaisia de l'Este, en Malaisia.

Ye una cinta que ha recibiu bella nominación a bel premio, encara que iste no fa parte d'os premios cinematograficos mas conoixius u destacaus.

## Elenco

## Se veiga tamién
* Cine en 1988.
* Cintas de 1988.

## Referencias

## Vinclos externos
*  ''Bat*21'' en Internet Movie Database.
*  ''Bat*21'' en TCM Movie.
*  ''Bat*21'' en Box Office Mojo.
*  ''Bat*21'' en Rotten Tomatoes.
Overland Pacific

***Overland Pacific*** (títol orichinal, estrenada en Aragón con o títol en castellano d***'Amenaza en las vías***, en aragonés ***Menaza en as vías***) ye una cinta de cine de western de cine estausunidense estrenada en 1954, dirichida por Fred F. Sears seguntes un guión adaptau por J. Robert Bren, Gladys Atwater y Martin Goldsmith (basau en una historia de Frederick Louis Fox), con una banda sonora orichinal d'Irving Gertz, una dirección de fotografía de Lester White y una producción cinematografica d'Edward Small ta las productoras *[[Superior Pictures Inc.]]* y *[[World Films, Inc.]]*. De l'elenco d'a cinta en fan parte, entre d'atros, os actors Jock Mahoney, Peggie Castle, William Bishop, Adele Jergens, Pat Hogan, Chris Alcaide, Chubby Johnson, Walter Sande, House Peters Jr. y Fred Graham.

*Ross Granger* viacha en una dilichencia cuan troban a un treballador muerto penchau en un poste telegrafico con una flecha clavada en o cuerpo. Lo baixan y lo puyan en a dilichencia, pero ista pierde lo cuerpo en o camín y *Ross* se baralla con o coductor ta obligar-lo a tornar entazaga y recuperar o calavre. Cuen plegan en o suyo destín, dentra en o *Silver Dollar Saloon* a on i troba a *Del Stewart*, un antigo amigo d'os tiempos d'a Guerra Civil Estausunidense, qui lo convita a cenar con él y con a suya novia, *Ann  Dennison*. A mesacha ye filla d'o director d'o ferrocarril *Overland Pacific*, que tien problemas porque los treballos de construcción d'as vías se troban obstaculizaus por ataques d'os comanches. A lo día siguien, *Del* visita a lo pai d**Ann'' que ye fendo un estudio topograficos d'o trazau, y intenta convencer-lo de fer cambios en o suyo trazau; cuan se niega, un socio de ''Del'' l'[[Asasinato|asasina]]. Siultaniament, ''Granger'' prencipia a treballar como radiotelegrafista, encara que la convicción cheneral ye que ye una atra cosa y bien luegi se veye atrayiu a una trampa por o "[[sheriff]]", pero consigue matar a ''Jason'', qui heba disparau contra él, encara que ha quedau greument feriu y lo "sheriff" creye que ha muerto. Consigue plegar sindembargo en casa d**Ann*, a qui explica que ha matau a l'asasino de su pai, pro que *Del* ye complicau en una trama que quiere cambiar o trazau d'o ferrocarril ta que trescruce las suyas propiedaz y obtiengan beneficios. Bien luego *Jessie Lorraine*, una mesacha que treballa en o "[[saloon]]" y que ye enamorada de *Del*, revela dimpués de que iste l'haya feriu de muerte que *Del* ye tamién o responsable d'os ataques d'os comanches, que no quieren que lo ferrocarril trescruce las suyas tierras, y a qui subministra secretament [[arma]]s.

A cinta s'ambienta en bel momento indeterminau d'a segunda metat d'o [[sieglo XIX]] en bel puesto igualment indeterminau de l'ueste d'os [[Estaus Unius]], y las suyas escenas se filmoron en localizacions en [[California]], amás d'en os *Samuel Goldwyn Studios* en [[West Hollywood (California)|West Hollywood]], tamién en California.

== Elenco ==


== Se veiga tamién ==
* [[Cine en 1954]].
* [[Cintas de 1954]].

== Referencias ==


== Vinclos externos ==
*  [https://www.imdb.com/title/tt0047323/ *Overland Pacific''] en Internet Movie Database.
Forced Vengeance

***Forced Vengeance*** (títol orichinal en anglés, en aragonés ***Vengnza forzada***, estrenada en Aragón con o títol en castellano de ***Marcdo para morir***, en aragonés ***Marcau ta moris***) ye una cinta de cine d'acción coproducida por o cine estausunidense y lo cine honkongués estrenada en 1982, dirichida por James Fargo seguntes un guión orichinal de Franklin Thompson y d'o mesmo James Fargo, con una bnda sonora orichinal de William Goldstein, una dirección de fotografía de Rexford L. Metz y una producción cinematografica de John B. Bennett ta las productoras *[[Metro-Goldwyn-Mayer]]* y *[[SLM Production Group]]*. Fan parte de l'elnco d'actors d'a cinta, entre d'atros, Chuck Norris, Mary Louise Weller, Camila Griggs, Michael Cavanaugh, Peter Gee, David Opatoshu, Seiji Sakaguchi, Frank Michael Liu, Bob Minor, Lloyd Kino, Leigh Hamilton, Howard Caine, Robert Emhardt, Roger Behrstock, Jimmy Shaw y Richard Norton.

O propietario d'o casino *Lucky Dragon* de Hong Kong se niega a vender-lo a la mafia chinesa, encara que su fillo ye muit endeudau y de feito son en fallida. Cuan se niega, la familia ye asasinada, salvando-se nomás que una mesacha que yera propietaria d'una parte. Recibe l'aduya de *Joshua Harrin "Josh" Randall*, qui yera amigo y emplegau d'a victima, que prencipia con a busca d'o chefe d'a mafia ta vengar l'asasinato y salvar a la mesacha, que ye tamién menazada.

A cinta s'ambienta en a suya epoca actual (1982) en Hong Kong, y las suyas escenas se filmoron en Hong Kong y Macau en China y en Los Angeles (California) en os Estaus Unius.

## Elenco

## Se veiga tamién
* Cine en 1982.
* Cintas de 1982.

## Referencias

## Vinclos externos
*  ''Forced Vengeance'' en Internet Movie Database.
*  ''Forced Vengeance'' en Rotten Tomatoes.
La niña de la venta

***La niña de la venta*** (títol orichinal en castellano, en aragonés ***A nina d'a venta***, enguerada en Aragón con o suyo títol orichinal) ye una cinta de cine espanyol de cine de comedia musical estrenada l'anyo 1951, dirichida por Ramón Torrado seguntes un guión orichinal d'él mesmo, de José Palma y de Ramón Perelló, con una banda sonora orichinal de Genaro Monreal, una dirección de fotografía de Manuel Berenguer, una producción cinematografica ta la productora cinematografica *[[Suevia Films]]* y un elenco d'o cual en fan parte, entre d'atros actors, Lola Flores, Manolo Caracol, Manuel Requena, Rubén Rojo, Xan das Bolas, Erika Morgan, José Nieto, Raúl Cancio, Manuel Morao, Carmen Flores, Concha López Silva, Francisco Aguilera, José Arroyo, Félix Briones, Luis Domínguez Luna, Manuel Ortega, Rafael Ortega y Ángel Sevillano. Tenió una mena de continación con a cinta *[[Estrella de Sierra Morena]]* (1952, Ramón Torrado)

*Reyes* ye una chitana que treballa en a *Venta del Catite*, que frecuentan a sobén os pescadors d'atún en almadrabas d'a provincia de Cádiz, y dica lo lugar i plega *Carlos de Osuna* con o suyo aduyant, con l'obchectivo de conoixer cualo ye lo problema en una tarazana propiedat d'a suya familia, que ye sabotiada por un contrabandista clamau *Tiburón*. *Carlos* se fa pasar por *José Luis*, un mecanico que busca treballo, y lo li consigue *Reyes*. A la venta plega tamién *Raquel*, una cantaire a qui han contractau ta que crabicie a lo sarchento d'a *[[Guardia Civil]]* d'o lugar os días en que haiga de plegar en o lugar una carga de contrabando. Tanimientres *Raquel* s'enamora de *José Luis* y cuan iste la refusa, descubre la suya verdadera identidat y la revela a *Tiburón*, qui decide matar-lo.

A cinta s'ambienta en a suya epoca actual (1951) en a provincia de Cádiz (Andalucía) en Espanya, y las suyas escenas se filmoron en Sancti Petri en Chiclana de la Frontera en a provincia de Cádiz (nomás que las escenas de l'almadraba).

## Elenco

## Se veiga tamién
* Cine en 1951.
* Cintas de 1951.

## Referencias

## Vinclos externos
*  ''La niña de la venta'' en Internet Movie Database.